Bardejova
Bardejova (slovāku: Bardejov) ir pilsēta Slovākijas austrumos, Prešovas apgabala Bardejovas apriņķa centrs pie Topļas upes tradicionālajā Šarišas novadā. Pilsētas vecpilsēta iekļauta UNESCO Pasaules mantojuma sarakstā. Pie Bardejovas atrodas pilsētas daļa Bardejovske Kūpele (Bardejovské Kúpele), kas ir pazīstams minerālūdens kūrorts. Pie pilsētas - etnogrāfiskais brīvdabas muzejs.